ddrg/super_eurlex huggingface dataset:
Neuvoston asetus (ETY) N:o 696/76, annettu 25 päivänä maaliskuuta 1976, poikkeamisesta asetuksesta (ETY) N:o 2750/75 elintarvikeavuksi tarkoitetun viljan hankintamenettelyn osalta



Virallinen lehti nro L 083 , 30/03/1976 s. 0008 - 0008

Suomenk. erityispainos Alue 11 Nide 3 s. 0008

Kreikank. erityispainos: Luku 03 Nide 14 s. 0219

Ruotsink. erityispainos Alue 11 Nide 3 s. 0008

Espanjank. erityispainos: Luku 03 Nide 10 s. 0003

Portugalink. erityispainos: Luku 03 Nide 10 s. 0003



NEUVOSTON ASETUS (ETY) N:o 696/76, annettu 25 päivänä maaliskuuta 1976, poikkeamisesta asetuksesta (ETY) N:o 2750/75 elintarvikeavuksi tarkoitetun viljan hankintamenettelyn osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on muutettuna asetuksella (ETY) N:o 3058/75(2), ja erityisesti sen 28 artiklan, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(3), sellaisena kuin se on viimeksi muutettuna asetuksella (ETY) N:o 668/75(4), ja erityisesti sen 23 a artiklan, ottaa huomioon komission ehdotuksen, sekä katsoo, että elintarvikeavuksi tarkoitetun viljan hankintaperusteista 29 päivänä lokakuuta 1975 annetun neuvoston asetuksen (ETY) N:o 2750/75(5) 4 artiklan 1 ja 3 kohdassa säädetty tarjouskilpailumenettely ei aina anna mahdollisuuksia noudattaa joustavuuden ja nopeuden tavoitteita; tämän vuoksi olisi säädettävä mahdollisuudesta käyttää muuta menettelyä tietyissä poikkeustapauksissa, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 2750/75 4 artiklan 1 ja 3 kohdassa säädetään, voidaan poikkeustapauksissa käyttää muuta kuin tarjouskilpailumenettelyä hankittaessa mainitussa asetuksessa tarkoitettuja tuotteita, jotka luovutetaan elintarvikeavuksi ja toimitetaan fob-vaiheeseen (tai sitä vastaavaan vaiheeseen) taikka fob-vaihetta myöhempään vaiheeseen (tai sitä vastaavaan vaiheeseen). 2 artikla Tämä asetus tulee voimaan kolmantera päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1976. Neuvoston puolesta Puheenjohtaja M. MART (1) EYVL N:o L 281, 1.11.1975, s. 1 (2) EYVL N:o L 306, 26.11.1975, s. 3 (3) EYVL N:o 174, 31.7.1967, s. 1 (4) EYVL N:o L 72, 20.3.1975, s. 18 (5) EYVL N:o L 281, 1.11.1975, s. 89
Neuvoston asetus (ETY) N:o 796/76, annettu 6 päivänä huhtikuuta 1976, asetuksen (ETY) N:o 986/68 muuttamisesta denaturoidulle rasvattomalle maitojauheelle myönnettävän tuen osalta



Virallinen lehti nro L 093 , 08/04/1976 s. 0007 - 0007

Kreikank. erityispainos: Luku 03 Nide 15 s. 0013

Suomenk. erityispainos Alue 3 Nide 7 s. 0032

Ruotsink. erityispainos Alue 3 Nide 7 s. 0032



NEUVOSTON ASETUS (ETY) N:o 796/76, annettu 6 päivänä huhtikuuta 1976, asetuksen (ETY) N:o 986/68 muuttamisesta denaturoidulle rasvattomalle maitojauheelle myönnettävän tuen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 10 artiklan 2 kohdan, ottaa huomioon komission ehdotuksen, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella (ETY) N:o 565/76(4), 2 artiklan 1 kohdassa määritellään yleiset edellytykset, joilla eläinten ruokintaan tarkoitetulle rasvattomalle maitojauheelle myönnetään tukea; mainitun säännöksen mukaisesti tukea myönnetään muun muassa denaturoidulle rasvattomalle maitojauheelle, ja rehuissa käytettävän rasvattoman maitojauheen määrien säilyttämiseksi ja lisäämiseksi on osoittautunut suotavaksi, että asetuksen (ETY) N:o 986/68 2 artiklan 1 kohdan d alakohdan mukaisesti mainitun tuotteen, jota rehuseokset sisältävät, tuen saamisen edellytyksenä on oltava se, että mainituissa rehuseoksissa on vähintään tietty määrä rasvatonta maitojauhetta; tämän toimenpiteen tehokkuuden varmistamiseksi on tarpeen säätää mahdollisuudesta jättää tuen ulkopuolelle denaturoitu rasvaton maito, joka muutoin olisi myöhemmässä vaiheessa vaarassa sekoittua vähemmän rasvatonta maitojauhetta sisältäviin rehuseoksiin, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 986/68 2 artiklaan 6 kohta seuraavasti: "6. Asetuksen (ETY) N:o 804/68 30 artiklassa säädettyä menettelyä noudattaen voidaan säätää, että maidon markkinointivuoden 1976/1977 loppuun 1 kohdan c alakohdassa tarkoitetulle tuotteelle ei myönnetä tukea jos, ottaen huomioon tavoite säilyttää ja nostaa rehuissa käytettäviä rasvattoman maidon ja rasvattoman maitojauheen määriä, tuen myöntäminen olisi vaaraksi muille tuotteille myönnettävien tukien tehokkuudelle." 2 artikla Tämä asetus tulee voimaan seuraavana päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 6 päivänä huhtikuuta 1976. Neuvoston puolesta Puheenjohtaja J. HAMILIUS (1) EYVL N:o L 148, 28.6.1968, s. 13 (2) EYVL N:o L 67, 15.3.1976, s. 9 (3) EYVL N:o L 169, 18.7.1968, s. 4 (4) EYVL N:o L 67, 15.3.1976, s. 22
Komission asetus (ETY) N:o 846/76, annettu 9 päivänä huhtikuuta 1976, persikoita koskevien yhteisten laatuvaatimusten muuttamisesta



Virallinen lehti nro L 096 , 10/04/1976 s. 0031 - 0031

Suomenk. erityispainos Alue 3 Nide 7 s. 0039

Kreikank. erityispainos: Luku 03 Nide 15 s. 0021

Ruotsink. erityispainos Alue 3 Nide 7 s. 0039

Espanjank. erityispainos: Luku 03 Nide 10 s. 0024

Portugalink. erityispainos: Luku 03 Nide 10 s. 0024



KOMISSION ASETUS (ETY) N:o 846/76, annettu 9 päivänä huhtikuuta 1976, persikoita koskevien yhteisten laatuvaatimusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2482/75(2), ja erityisesti sen 2 artiklan 3 kohdan toisen alakohdan, sekä katsoo, että persikoita koskevat yhteiset laatuvaatimukset vahvistetaan 4 päivänä huhtikuuta 1962 annetussa neuvoston asetuksessa N:o 23(3) ja niitä muutetaan komission asetuksella N:o 51/65/ETY(4); III laatuluokka määritellään 14 päivänä joulukuuta 1966 annetussa neuvoston asetuksessa N:o 211/66/ETY(5), persikoiden kaupan pitämisen tekniikka on kehittynyt merkittävästi; yhteisissä laatuvaatimuksissa on otettava huomioon uusi tekniikka, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: Ainoa artikla Korvataan asetuksen N:o 23 liitteessä II/4 olevan luvun V B "Pakkaaminen" 3 alakohta seuraavasti: "3. I ja II luokassa - yhteen tai kahteen kerrokseen, tai - enintään neljään kerrokseen, kun hedelmät on asetettu kennoihin siten, että ne eivät paina alempien kerrosten hedelmiä. Pakkauksissa ei saa olla mitään vieraita aineita." Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1976. Komission puolesta P. J. LARDINOIS Komission jäsen (1) EYVL N:o L 118, 20.5.1972, s. 1 (2) EYVL N:o L 254, 1.10.1975, s. 3 (3) EYVL N:o 30, 20.4.1962, s. 965/62 (4) EYVL N:o 55, 3.4.1965, s. 793/65 (5) EYVL N:o 233, 20.12.1966, s. 3939/66
Komission asetus (ETY) N:o 847/76, annettu 9 päivänä huhtikuuta 1976, syötäviksi tarkoitettuja viinirypäleitä koskevien yhteisten laatuvaatimusten muuttamisesta



Virallinen lehti nro L 096 , 10/04/1976 s. 0032 - 0032

Kreikank. erityispainos: Luku 03 Nide 15 s. 0022

Espanjank. erityispainos: Luku 03 Nide 10 s. 0025

Portugalink. erityispainos: Luku 03 Nide 10 s. 0025

Suomenk. erityispainos Alue 3 Nide 7 s. 0040

Ruotsink. erityispainos Alue 3 Nide 7 s. 0040



KOMISSION ASETUS (ETY) N:o 847/76, annettu 9 päivänä huhtikuuta 1976, syötäviksi tarkoitettuja viinirypäleitä koskevien yhteisten laatuvaatimusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2482/75(2), ja erityisesti sen 2 artiklan 3 kohdan viimeisen alakohdan, sekä katsoo, että yhteiset syötäviksi tarkoitettuja viinirypäleitä koskevat laatuvaatimukset on määritelty 15 päivänä kesäkuuta 1962 annetussa komission asetuksen N:o 58(3), sellaisena kuin se on viimeksi muutettuna asetuksella (ETY) N:o 534/72(4), liitteessä I/7, pyrkimys tarjonnan monipuolistamiseen johtaa yhteisten laatuvaatimusten muuttamiseen uusien kauppakunnostustapojen huomioon ottamiseksi, näihin yhteisiin laatuvaatimuksiin liitetyssä lajikeluettelossa on otettava huomioon uusien lajikkeiden kehittäminen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan liitteessä I/7 "syötäviksi tarkoitettuja viinirypäleitä koskevat yhteiset laatuvaatimukset" olevan V luvun B alakohdan "Pakkaaminen" toinen alakohta seuraavasti: "Pakkauksissa ei saa olla mitään vieraita aineita, paitsi erityisessä kauppakunnostusmuodossa, jolloin tertun varressa on enintään 5 senttimetrin pituinen köynnöksen kappale." 2 artikla Täydennetään syötäviksi tarkoitettuja viinirypäleitä koskevien yhteisten laatuvaatimusten liitteessä esitettyä avomaalla viljeltyjen viinirypäleiden lajikeluetteloa jäljempänä olevilla merkinnöillä; lajikkeet lisätään merkityille paikoille aakkosjärjestyksessä: >TAULUKON PAIKKA> Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1976. Komission puolesta P. J. LARDINOIS Komission jäsen (1) EYVL N:o L 118, 20.5.1972, s. 1 (2) EYVL N:o L 254, 1.10.1975, s. 3 (3) EYVL N:o 56, 7.7.1962, s. 1606/62 (4) EYVL N:o L 64, 16.3.1972, s. 12
Neuvoston asetus (ETY) N:o 1170/76, annettu 17 päivänä toukokuuta 1976, tiettyjen tuotteiden poistamisesta yhteisen vientimenettelyn käyttöönotosta annetun asetuksen (ETY) N:o 2603/69 liitteestä



Virallinen lehti nro L 131 , 20/05/1976 s. 0005 - 0005

Suomenk. erityispainos Alue 11 Nide 3 s. 0009

Kreikank. erityispainos: Luku 11 Nide 8 s. 0093

Ruotsink. erityispainos Alue 11 Nide 3 s. 0009



NEUVOSTON ASETUS (ETY) N:o 1170/76, annettu 17 päivänä toukokuuta 1976, tiettyjen tuotteiden poistamisesta yhteisen vientimenettelyn käyttöönotosta annetun asetuksen (ETY) N:o 2603/69 liitteestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisen vientimenettelyn käyttöönotosta 20 päivänä joulukuuta 1969 annetun neuvoston asetuksen (ETY) N:o 2603/69(1) ja erityisesti sen 10 artiklan, ottaa huomioon komission ehdotuksen, sekä katsoo, että jäsenvaltio, joka on tähän asti ainoana ylläpitänyt määrällisiä rajoituksia, on vapauttanut tiettyjen asetuksen (ETY) N:o 2603/69 liitteessä lueteltujen tuotteiden viennin, ja näin ollen yhteisössä voidaan kyseisten tuotteiden osalta ottaa käyttöön viennin vapauden periaate, ON ANTANUT TÄMÄN ASETUKSEN: 1 artikla Poistetaan yhteisen tullitariffin nimikkeeseen 28.38 A II:sta kuuluvat tuotteet asetuksen (ETY) N:o 2603/69 liitteestä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 1976. Neuvoston puolesta Puheenjohtaja R. VOUEL (1) EYVL N:o L 324, 27.12.1969, s. 25
Neuvoston asetus (ETY) N:o 1503/76, annettu 21 päivänä kesäkuuta 1976, Euroopan talousyhteisön ja Pakistanin islamilaisen tasavallan välisen kaupallista yhteistyötä koskevan sopimuksen tekemisestä



Virallinen lehti nro L 168 , 28/06/1976 s. 0001 - 0001

Suomenk. erityispainos Alue 11 Nide 3 s. 0010

Kreikank. erityispainos: Luku 11 Nide 8 s. 0094

Ruotsink. erityispainos Alue 11 Nide 3 s. 0010

Espanjank. erityispainos: Luku 11 Nide 6 s. 0123

Portugalink. erityispainos: Luku 11 Nide 6 s. 0123



NEUVOSTON ASETUS (ETY) N:o 1503/76, annettu 21 päivänä kesäkuuta 1976, Euroopan talousyhteisön ja Pakistanin islamilaisen tasavallan välisen kaupallista yhteistyötä koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 114 artiklan, ottaa huomioon komission ehdotuksen, sekä katsoo, että olisi tehtävä Euroopan talousyhteisön ja Pakistanin islamilaisen tasavallan välillä neuvoteltu kaupallista yhteistyötä koskeva sopimus, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Pakistanin islamilaisen tasavallan välinen kaupallista yhteistyötä koskeva sopimus, jonka teksti on liitetty tähän asetukseen. 2 artikla Neuvoston puheenjohtaja antaa sopimuksen 15 artiklan mukaisesti toiselle sopimuspuo lelle tiedoksi sopimuksen voimaan tulemiseksi tarvittavien menettelyjen täyttämisen yhteisön osalta(1). 3 artikla Sopimuksen 8 artiklassa määrätyssä sekakomissiossa yhteisöä edustaa Euroopan yhteisöjen komissio, jota avustavat jäsenvaltiot. 4 artikla Tämä sopimus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä kesäkuuta 1976. Neuvoston puolesta Puheenjohtaja J. HAMILIUS 276A0601(01) N:o L 168/2 28.6.76 (1) Koska Brysselissä 1 päivänä kesäkuuta 1976 allekirjoitetun Euroopan talousyhteisön ja Pakistanin islamilaisen tasavallan välisen kaupallista yhteistyötä koskevan sopimuksen voimaantulemiseksi tarvittavien menettelyjen täyttämistä koskevat tiedoksiantamisasiakirjat on vaihdettu Brysselissä 25 päivänä kesäkuuta 1976, sopimus tulee voimaan sen artiklan 15 määräysten mukaisesti 1 päivänä heinäkuuta 1976
Neuvoston asetus (ETY) N:o 1525/76, annettu 24 päivänä kesäkuuta 1976, Euroopan talousyhteisön ja Marokon kuningaskunnan yhteistyösopimuksen 23 artiklaa ja väliaikaisen sopimuksen 16 artiklaa sekä Marokosta peräisin olevien leseiden ja lesejauhojen tuontia yhteisöön koskevan sopimuksen tekemisestä kirjeenvaihtona



Virallinen lehti nro L 169 , 28/06/1976 s. 0053 - 0053

Suomenk. erityispainos Alue 11 Nide 3 s. 0022

Kreikank. erityispainos: Luku 11 Nide 8 s. 0108

Ruotsink. erityispainos Alue 11 Nide 3 s. 0022

Espanjank. erityispainos: Luku 03 Nide 10 s. 0173

Portugalink. erityispainos: Luku 03 Nide 10 s. 0173



NEUVOSTON ASETUS (ETY) N:o 1525/76, annettu 24 päivänä kesäkuuta 1976, Euroopan talousyhteisön ja Marokon kuningaskunnan yhteistyösopimuksen 23 artiklaa ja väliaikaisen sopimuksen 16 artiklaa sekä Marokosta peräisin olevien leseiden ja lesejauhojen tuontia yhteisöön koskevan sopimuksen tekemisestä kirjeenvaihtona EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Euroopan talousyhteisön ja Marokon kuningaskunnan yhteistyösopimus allekirjoitettiin 27 päivänä huhtikuuta 1976, samana päivänä allekirjoitettu yhteistyösopimuksen kaupallisten määräysten ennakkosoveltamisen mahdollistava väliaikainen sopimus(1) tulee voimaan 1 päivänä heinäkuuta 1976, ja olisi tehtävä kirjeenvaihtona Euroopan talousyhteisön ja Marokon kuningaskunnan yhteistyösopimuksen 23 artiklaa ja väliaikaisen sopimuksen 16 artiklaa sekä Marokosta peräisin olevien leseiden ja lesejauhojen tuontia yhteisöön koskeva sopimus, ON ANTANUT TÄMÄN ASETUKSEN: 1 artikla Tehdään yhteisön puolesta kirjeenvaihtona Euroopan talousyhteisön ja Marokon kuningaskunnan yhteistyösopimuksen 23 artiklaa ja väliaikaisen sopimuksen 16 artiklaa sekä Marokosta peräisin olevien leseiden ja lesejauhojen tuontia yhteisöön koskeva sopimus. Sopimuksen teksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti(2). 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 1976. Neuvoston puolesta Puheenjohtaja G. THORN 276A0629(03) N:o L 169/54 28.6.76 (1) EYVL N:o L 141, 28.5.1976, s. 98 (2) Sopimuksen allekirjoituspäivä julkaistaan Euroopan yhteisöjen virallisessa lehdessä 11 3 1995 23 1
Neuvoston asetus (ETY) N:o 1530/76, annettu 22 päivänä kesäkuuta 1976, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta



Virallinen lehti nro L 170 , 29/06/1976 s. 0004 - 0004

Suomenk. erityispainos Alue 3 Nide 7 s. 0159

Ruotsink. erityispainos Alue 3 Nide 7 s. 0159



NEUVOSTON ASETUS (ETY) N:o 1530/76, annettu 22 päivänä kesäkuuta 1976, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 10 artiklan 2 kohdan, ottaa huomioon komission ehdotuksen, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetussa neuvoston asetuksessa (ETY) N:o 986/68(3), sellaisena kuin se on viimeksi muutettuna asetuksen (ETY) N:o 796/76(4), 3 artiklan 1 kohdassa erityisesti, että rasvattomalle maitojauheelle myönnettävän tuen maksaa sen jäsenvaltion interventioelin, jonka alueella rasvaton maitojauhe on denaturoitu tai käytetty rehuseosten valmistukseen, ja jäsenvaltioiden välisen eläinten ruokintaan tarkoitetun rasvattoman maitojauheen kaupan helpottamiseksi muussa jäsenvaltiossa denaturoitavaksi tarkoitettua tai rehuseoksiin käytettäväksi tarkoitettua rasvatonta maitojauhetta lähettävien jäsenvaltioiden on maksettava tuki, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 986/68 3 artiklan 1 kohtaan alakohta seuraavasti: "Jos muussa jäsenvaltiossa tuotettua rasvatonta maitojauhetta kuitenkin on denaturoitu tai käytetty rehuseosten valmistukseen jonkin toisen jäsenvaltion alueella, näistä jäsenvaltioista ensimmäisen on maksettava tuki." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 31 päivään joulukuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä kesäkuuta 1976. Neuvoston puolesta Puheenjohtaja J. HAMILIUS (1) EYVL N:o L 148, 28.6.1968, s. 13 (2) EYVL N:o L 67, 15.3.1976, s. 9 (3) EYVL N:o L 169, 18.7.1968, s. 4 (4) EYVL N:o L 93, 8.4.1976, s. 7
Neuvoston asetus (ETY) N:o 2566/76, annettu 20 päivänä heinäkuuta 1976, Euroopan talousyhteisön ja Sveitsin valaliiton välisen sopimuksen pöytäkirjan N:o 2 liitteenä olevan I ja II taulukon muuttamisesta kirjeenvaihtona tehdyn sopimuksen hyväksymisestä



Virallinen lehti nro L 298 , 28/10/1976 s. 0043 - 0043

Suomenk. erityispainos Alue 2 Nide 2 s. 0078

Kreikank. erityispainos: Luku 11 Nide 8 s. 0204

Ruotsink. erityispainos Alue 2 Nide 2 s. 0078

Espanjank. erityispainos: Luku 11 Nide 6 s. 0186

Portugalink. erityispainos: Luku 11 Nide 6 s. 0186



NEUVOSTON ASETUS (ETY) N:o 2566/76, annettu 20 päivänä heinäkuuta 1976, Euroopan talousyhteisön ja Sveitsin valaliiton välisen sopimuksen pöytäkirjan N:o 2 liitteenä olevan I ja II taulukon muuttamisesta kirjeenvaihtona tehdyn sopimuksen hyväksymisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 113 artiklan, ottaa huomioon komission suosituksen sekä katsoo, että olisi muutettava Euroopan talousyhteisön ja Sveitsin valaliiton välisen sopimuksen pöytäkirjan N:o 2 liitteenä olevaa I ja II taulukkoa(1), ja hyväksyttävä kirjeenvaihdolla tätä varten neuvoteltu sopimus, ON ANTANUT TÄMÄN ASETUKSEN: 1 artikla Hyväksytään yhteisön nimissä kirjeenvaihtona tehty sopimus Euroopan talousyhteisön ja Sveitsin valaliiton välisen sopimuksen pöytäkirjan N:o 2 liitteenä olevan I ja II taulukon muuttamisesta. Sopimuksen teksti on tämän asetuksen liitteenä. 2 artikla Neuvoston puheenjohtaja nimeää henkilön, jolla on valtuudet allekirjoittaa sopimus yhteisöä sitovasti. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o L 300, 31.12.1972, s. 188
Neuvoston asetus (ETY) N:o 1976/76, annettu 20 päivänä heinäkuuta 1976, Euroopan talousyhteisön ja Islannin tasavallan välisen sopimuksen pöytäkirjan N:o 6 muuttamisesta kirjeenvaihtona tehdyn sopimuksen hyväksymisestä



Virallinen lehti nro L 217 , 10/08/1976 s. 0001 - 0005

Suomenk. erityispainos Alue 11 Nide 3 s. 0025

Espanjank. erityispainos: Luku 11 Nide 6 s. 0129

Ruotsink. erityispainos Alue 11 Nide 3 s. 0025

Portugalink. erityispainos: Luku 11 Nide 6 s. 0129



NEUVOSTON ASETUS (ETY) N:o 1976/76, annettu 20 päivänä heinäkuuta 1976, Euroopan talousyhteisön ja Islannin tasavallan välisen sopimuksen pöytäkirjan N:o 6 muuttamisesta kirjeenvaihtona tehdyn sopimuksen hyväksymisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Euroopan talousyhteisön ja Islannin tasavallan välisen sopimuksen pöytäkirja N:o 6 olisi muutettava(1) ja olisi hyväksyttävä tätä varten neuvoteltu kirjeenvaihtona tehty sopimus, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Islannin tasavallan välisen sopimuksen pöytäkirjan N:o 6 muuttamisesta kirjeenvaihtona tehty sopimus. Sopimusteksti on tämän asetuksen liitteenä(2). 2 artikla Valtuutetaan neuvoston puheenjohtaja nimeämään henkilö, joka on yhteisöä sitovasti oikeutettu allekirjoittamaan sopimuksen. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sopimuksen voimaantulopäivä julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o L 301, 31.12.1972, s. 164 (2) Sopimus on julkaistu CELEX numetolla 272A0722(05) aluessa 02.